open-index/open-wikipedia-markdown huggingface dataset:
பேட் மேன் (2018 திரைப்படம்)

**பேட் மேன்**  (Pad Man) என்பது நகைச்சுவை நாடகப் பாணியில் அமைந்த ஒரு  இந்தித் திரைப்படம் ஆகும். டுவிங்கில் கன்னா எழுதிய புத்தகத்தில் இடம்பெற்ற சிறு கதை அடிப்படையில் இந்தத் திரைப்படம் உருவானது. ஆர்.பால்கி என்பவர் திரைக்கதையை எழுதி இயக்கி இருக்கிறார். அக்சய் குமார், சோனம் கபூர், ராதிகா அப்டே ஆகியோர் இப்படத்தில் நடித்துள்ளனர். 2018 பிப்ரவரி 9 ஆம் திகதியில் இது வெளியானது. பெண்களுக்கான மாதவிடாய் கால அணையாடைகளை குறைந்த செலவில் தயாரித்த அருணாச்சலம் முருகானந்தம் என்பவரின் சமூக அக்கறையின் ஊக்கத்தினால் இக்கதை எழுதப்பட்டது.

## மேற்கோள்கள்

பகுப்பு:இந்திய இந்தித் திரைப்படங்கள்
பகுப்பு:2018 இந்தித் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்
எப்டனால்

**எப்டனால்** *(Heptanal)* என்பது C7H14O   என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பழ நறுமணத்துடன் நிறமற்ற நீர்மமாகக் காணப்படும் இச்சேர்மம் ஓர் ஆல்கைல் ஆல்டிகைடு ஆகும். எப்டனால்டிகைடு என்ற பெயராலும் இச்சேர்மத்தை அழைக்கிறார்கள். வாசனைப் பொருட்கள் மற்றும் உயவுப்பொருள்கள் தயாரிப்பில் எப்டனாலை ஒரு முன்னோடிச் சேர்மமாகக் கருதுகிறார்கள்

## தயாரிப்பு

அழுத்தத்தின் முன்னிலையில் ஆமணக்கு எண்ணெயை வாலை வடித்தல் செய்து எப்டனாலைத் தயாரிக்கிறார்கள். இரிசினோலெயிக் அமிலத்தின் எசுத்தர்களை தரம் சிதைத்து இதைத் தயாரிக்கிறார்கள். எக்சீனை ஐதரோபார்மைலேற்றம் செய்தும் எப்டனாலைத் தயாரிக்க முடியும் .

## பயன்கள்

பல வாசனைத் திரவியங்களுக்கு இது ஆக்கக்கூறாக உள்ள  α- அமைல்சின்னமால்டிகைடை தொழிற்சாலைகளில் பெருமளவில் தயாரிக்க எப்டனாலைப் பயன்படுத்துகின்றனர். 1-எப்டனால் மற்றும் எத்தில் எப்டனோயேட்டு முதலானவற்றை தயாரிக்க உதவும் முன்னோடிச் சேர்மமாகவும் இது பயன்படுகிறது. சில உயவுப் பொருள்களுக்கு ஆக்கக்கூறாக எப்டனோயேட்டு உள்ளது  It is the precursor to 1-heptanol and ethyl heptanoate, the latter being a component of certain lubricants..

## மேற்கோள்கள்

பகுப்பு:ஆல்டிகைடுகள்
சந்தானம் (திரைப்படம்)

***சந்தானம்*** 1956 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். சி. வி. ரங்கநாத தாஸ் இயக்கத்தில் உருவான இத்திரைப்படத்தில் ஏ. நாகேஸ்வர ராவ், எஸ். வி. ரங்கராவ், ரேலங்கி, சாவித்திரி, ஸ்ரீரஞ்சனி, குசும் குமாரி ஆகியோர் நடித்திருந்தனர். இதே தலைப்பில் 1955 ஆம் ஆண்டு வெளியான தெலுங்குப் படத்தின் தமிழ்ப் பதிப்பே இத்திரைப்படமாகும். எஸ். தட்சிணாமூர்த்தி இசையமைத்திருந்தார்.

தமிழ்ப் பதிப்புக்கு தஞ்சை டி. கே. கோவிந்தன் வசனமும், குயிலன் பாடல்களும் எழுதினார்கள்.

## மேற்கோள்கள்

## வெளி இணைப்புகள்
* 

பகுப்பு:1956 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சாவித்திரி நடித்த திரைப்படங்கள்
கனம் கிருஷ்ணையர்

**கனம் கிருஷ்ணையர்** (1791-1854), பத்தொன்பதாம் நூற்றாண்டில் வாழ்ந்த ஒரு தென்னிந்திய இசை அறிஞர் ஆவார்.

## ஆரம்ப வாழ்க்கை
இவரது இயற்பெயர் கிருஷ்ணையர் என்பதாகும். தற்போது அரியலூர் மாவட்டத்திலுள்ள உடையார்பாளையம் தாலூக்காவில் அமைந்திருக்கும் திருக்குன்றம் என்ற ஊரிலே பிறந்தார். இவரது தந்தையார் பெயர் இராமசாமி ஐயர். கிருஷ்ணையருக்கு அண்ணன்மார்கள் நால்வர். அவர்களில் மூத்தவராகிய சுப்பராமையரும் கிருஷ்ணையரும் சங்கீதத்தில் சிறந்து விளங்கினர்.

## இசைப்பயிற்சி
கிருஷ்ணையர் முதலில் தனது தந்தையார் இராமசாமி ஐயரிடம் இசை பயிலத் தொடங்கினார். பின்னர் தஞ்சாவூர் சமஸ்தான சங்கீத வித்துவானாக இருந்த பச்சைமிரியன் ஆதிப்பையரிடத்திலும் இசை கற்றார். பின்னர் தஞ்சாவூர் சமஸ்தானத்திலேயே ஒரு சங்கீத வித்துவானாக இருந்து வந்தார்.

## சவால்
கிருஷ்ணையர் தஞ்சாவூர் சமஸ்தானத்தில் பணியாற்றும்போது பொப்பிலி ஸமஸ்தானத்தைச் சேர்ந்த கேசவையா என்னும் பிரபல சங்கீத வித்துவான் ஒருவர் தஞ்சைக்கு வந்தார். அவர் கன மார்க்கத்தில் மிகச் சிறந்த வன்மை பெற்றவர்.

இசையிலே கனம், நயம், தேசிகம் என மூன்று மார்க்கங்கள் உள்ளன. இவற்றுள் கன மார்க்கம் சற்றுக் கடினமானது. அதைப் பாடுவதற்கு நல்ல தேக பலமும் இடைவிடாத பயிற்சியும் தேவை.

பொப்பிலி ஸமஸ்தானத்தைச் சேர்ந்த சங்கீத வித்துவான் கேசவையா தஞ்சாவூர் அரசவையில் கன மார்க்கத்தில் பாடினார். கன மார்க்கத்தின் தன்மையை அரசரும் பிறரும் அறிந்து வித்துவான் கேசவையாவைப் பாராட்டினார்கள். தமிழ்நாட்டில் அக்காலத்தில் கனமார்க்கம் வழக்கத்தில் இல்லை. அதனால், ‘இந்த வித்துவானுடைய உதவியால் யாரேனும் கனமார்க்கத்தை பயிற்சி செய்துகொண்டால் நன்றாக இருக்குமே! நமது ஸமஸ்தானத்திற்கும் கௌரவமாக இருக்குமே!' என்று அரசர் எண்ணினார்.

ஸமஸ்தான வித்துவான்கள் கூடியிருந்த சபையில் தனது விருப்பத்தை அரசர் வெளியிட்டபோது மற்றவர்கள் முன்வராத நிலையில், அப்போது இளைஞராக இருந்த கிருஷ்ணையர் தான் பயிற்சி செய்வதாகக் கூறினார். கிருஷ்ணையர் பொப்பிலி கேசவையாவிடம் கனமார்க்கத்தின் இயல்புகளையும் அதனைச் சார்ந்த சக்கரதானத்தைப் பாடும் முறையையும் தெரிந்துகொண்டார். பின்னர் கபிஸ்தல மென்னும் ஊருக்குச் சென்று இராமபத்திர மூப்பனாரென்னும் செல்வருடைய ஆதரவில் பயிற்சி செய்யத் தொடங்கினார்.

அந்தப் பயிற்சி வரவர முதிர்ச்சி அடைந்தது. கடைசியில் தஞ்சை அரசர் முன்னிலையில் பொப்பிலி கேசவையாவே வியந்து பாராட்டும்படி பாடிக்
காட்டினார். அது முதல் இவர் *கனம் கிருஷ்ணையர்* என்றே வழங்கப் பெற்றார்.

## தொழில் வாழ்க்கை
இதன் பின்னர் கனம் கிருஷ்ணையர் திருவிடைமருதூர் சமஸ்தானத்தில் சில காலம் அவை வித்துவானாக இருந்தார். அச்சமயத்தில் அங்கிருந்த மற்றொரு இசை வித்துவானாகிய ராமதாசரிடம் இசை பயில வந்த கோபாலகிருஷ்ண பாரதியார் கனம் கிருஷ்ணையரிடத்திலும் சில கீர்த்தனைகளை கற்றுக் கொண்டார்.

பின்னர் உடையார்பாளையம் ஸமஸ்தானாதிபதியாக அப்போதிருந்த கச்சிரங்கப்ப உடையாரால் அழைக்கப் பெற்று கனம் கிருஷ்ணையர் அந்த சமஸ்தானத்துக்குச் சென்றார். பின்னர் தமது வாழ்நாள் முழுவதும் உடையார்பாளையம் சமஸ்தான வித்துவானாகவே பணியாற்றினார். தமிழ் மொழியில் கீர்த்தனைகள் இயற்ற வல்லவரான கனம் கிருஷ்ணையர் பெரும்பாலும் முருகக் கடவுளின் பல்வேறு பெயர்களில் முத்திரை பதித்துள்ளார்.

ஒவ்வொரு நேரத்தில் அவரது உணர்ச்சிகளுக்கு ஏற்றவாறு அவர் இயற்றிய பல கீர்த்தனைகள் இன்று வரை வித்துவான்களால் பாடப்பட்டு வருகின்றன.

## உசாத்துணை
*

## மேற்கோள்கள்

## வெளி இணைப்புகள்
* - பைரவி இராகத்தில் கனம் கிருஷ்ணையர் இயற்றிய பதம் பாடுபவர் எஸ். சௌம்யா

பகுப்பு:19 ஆம் நூற்றாண்டுக் கருநாடக இசைக் கலைஞர்கள்
பகுப்பு:அரியலூர் மாவட்ட மக்கள்
பகுப்பு:1790 பிறப்புகள்
பகுப்பு:1854 இறப்புகள்
ஆதிகாலத் தனிமங்கள்

**ஆதிகாலத் தனிமங்கள்** *(Metals of antiquity)* என்பவை மக்கள் ஆதிகாலந்தொட்டே கண்டறிந்து பயன்படுத்திய தனிமங்களைக் குறிக்கும். தங்கம், வெள்ளி, தாமிரம், வெள்ளீயம், ஈயம்,இரும்பு, பாதரசம் ஆகியவை பண்டைய காலத்தில் அடையாளம் காணப்பட்டு பயன்படுத்தப்பட்ட ஏழு உலோகங்கள் ஆகும். இந்த ஏழு உலோகங்களிலிருந்துதான் நவீன உலகம்  உருவாகியிருக்கிறது. 13 ஆம் நூற்றாண்டில் ஆர்சனிக் கண்டுபிடிக்கப்படும் வரை அவை மட்டுமே அறியப்பட்ட அடிப்படை உலோகங்களாக இருந்தன.

## தனிச்சிறப்புகள்
### உருகுநிலை

பொதுவாக இரும்பைத் தவிர ஆதிகாலத் தனிமங்கள் குறைந்த உருகுநிலை கொண்டவையாக உள்ளன.

* பாதரசம் −38.829&nbsp;°செல்சியசு (-37.89&nbsp;°பாரன்கீட்டு)  (அறைவெப்பநிலையில் நீர்மம்).
* வெள்ளீயம் - 231&nbsp;°செல்சியசு (449&nbsp;° பாரன்கீட்டு)
* ஈயம் - 327&nbsp;°செல்சியசு (621&nbsp;°பாரன்கீட்டு ) 
* வெள்ளி - 961&nbsp;°செல்சியசு (1763&nbsp;° பாரன்கீட்டு) 
* தங்கம் - 1064&nbsp;°செல்சியசு (1947&nbsp;° பாரன்கீட்டு)
* தாமிரம் - 1084&nbsp;°செல்சியசு (1984&nbsp;° பாரன்கீட்டு)
* இரும்பு - 1538&nbsp;°செல்சியசு (2800&nbsp;° பாரன்கீட்டு), பண்டையகாலத்தில் உருக்கமுடியாதது என நம்பப்பட்டது.

### பிரித்தெடுத்தல்

ஆதிகாலத் தனிமங்களாக இருந்தாலும் வெள்ளீயமும் ஈயமும் பூர்வீகமாகத்  தோன்றியவை என்றும் தங்கமும் வெள்ளியும் இயற்கையில் கண்டுபிடிக்கப்பட்டவை என்றும் கருதப்பட்டன. 
 
*தங்கமும் வெள்ளியும் அவற்றின் இயற்கைத் தோற்றத்திலேயே தோன்றுகின்றன. 
*பாதரசச் சேர்மங்களை குறைந்த வெப்பநிலைக்கு சூடாக்கி ஒடுக்குவதால் பாதரசம் கிடைத்தது.
*வெள்ளீயம் மற்றும் இரும்பு ஆக்சைடுகளாகக் கிடைத்தன. கார்பனோராக்சைடுடன் சேர்த்து 900 பாகை செல்சியசு வெப்பநிலைக்கு சூடுபடுத்தி  ஒடுக்குவதால் இவை பிரித்தெடுக்கப்பட்டன.
*தாமிரமும் ஈயமும் வறுத்து ஒடுக்க வினைக்கு உட்படுத்துவதால் கிடைத்தன.

### அரிதானவை

ஆதிகாலத்தில் இத்தனிமங்கள் அறியப்பட்டாலும் இவை யாவும் பொதுவாக ஒரே அளவில் காணப்படவில்லை:

*இரும்பு 4 ஆவது இடம் (நிறையில் 4.1%)
*தாமிரம் 26 ஆவது இடம் (மில்லியனுக்கு 50 பகுதிகள்)
*ஈயம் 37ஆவது (மில்லியனுக்கு 14 பகுதிகள் )
*வெள்ளீயம் 49 ஆவது (மில்லியனுக்கு 2.2 பகுதிகள்)
வெள்ளி  65 ஆவது (பில்லியனுக்கு 70 பகுதிகள்)
பாதரசம்  66 ஆவது (பில்லியனுக்கு50 பகுதிகள்)
தங்கம் 72 ஆவது ( பில்லியனுக்கு1.1 பகுதிகள்)

ஆதிகாலத்தில் இவை அறியப்பட்டாலும் உறுதியாகத் தெரியக்கூடிய அளவில் இருந்தன.

### குறியீட்டுவாதம்

அறியப்பட்ட உலோகங்கள் ஒவ்வொன்றும் ஏழு வானுலகப் பொருளாகவும், வாரத்தின் ஒரு நாளாகவும் கருதப்பட்டன. 
 
## மேற்கோள்கள்

பகுப்பு:உலோகங்கள்
பகுப்பு:உலோகவியலின் வரலாறு
யூனிக்சு-லைக்

**யூனிக்சு-லைக்** (Unix-like / UN*X / *nix) என்பது இயக்குதள வகைகளைக் குறிக்கும், திறமூல மென்பொருளியப் பதமாகும். இது யூனிக்சின்  சீர்தரங்களின் கீழ் முற்றிலும் வருவதில்லை. ஆனால், ஏறத்தாழ யூனிக்சை ஒத்த இயல்புகளையும், சிறப்புகளையும் பெற்றிருக்கின்றன. மேலும், யூனிக்சு என்பது முழுமையானக் கட்டளை வழி செயற்பாடுகளை உடையதாக இருக்கும். ஆனால், யூனிக்சு-லைக் என்பது குறைவான கட்டளை வழி செயற்பாடுகளைக் கொண்டு, ஒரு பயனர் பயன் அடைகிறார். தீர்மானமாக வரையறுக்கப்பட்ட விதிகள், இவ்வகை இயக்குதளங்களுக்கு இல்லையென்றாலும், 

பெல் ஆய்வுக்கூடங்களின் யூனிக்சை அடிப்படையக் கொண்டு, அதைப் போன்ற உரிமங்களோடு, வியாபார அடிப்படைகளையும் கொண்ட மென்பொருட்களின் தொகுப்பு இவையெனலாம். 2007 ஆம் ஆண்டு, வைனே ஆர். கிரே(Wayne R. Gray) யூனிக்சு உரிமைக்காக (UNIX as a trademark) வழக்கிட்டார், அதன் தீர்ப்பிலும், மேல்முறையீட்டிலும் தோல்வியடைந்தார்.

## மேற்கோள்கள்

பகுப்பு:திறந்த மூல மென்பொருள்
மெத்தாக்சியெத்தில்மெர்குரிக் அசிட்டேட்டு

thumb
**மெத்தாக்சியெத்தில்மெர்குரிக் அசிட்டேட்டு** *(Methoxyethylmercuric acetate)* என்பது பருத்தி மற்றும் சிறு தானியங்களுக்கு பூச்சிக் கொல்லியாக ஒரு காலத்தில் பயன்படுத்தப்பட்ட வேதிச் சேர்மம் ஆகும். இச்சேர்மம் அதிக நச்சுத் தன்மை வாய்ந்தது ஆகும். மைய நரம்பு மண்டலம், மூளை ஆகிய பகுதிகளை பாதிக்கும் என்ற அச்சத்தை விளைவிக்கும் ஒரு வேதிப்பொருளாக மெத்தாக்சியெத்தில்மெர்குரிக் அசிட்டேட்டு கருதப்படுகிறது .

## மேற்கோள்கள்

பகுப்பு:பாதரச(II) சேர்மங்கள்
பகுப்பு:பூச்சிக்கொல்லிகள்
பகுப்பு:அசிட்டேட்டுகள்
முதலாம் மாதோ சிங்

**முதலாம் மாதோ சிங்** (**Maharaja Sawai Madho Singh I**) இந்தியாவின் தற்கால இராஜஸ்தான் மாநிலத்தில் இருந்த ஜெய்பூர் இராச்சியத்தை 1750 முதல் 1768 முடிய 18 ஆண்டுகள் ஆட்சி செய்தவர்.
முதலாம் மாதோ சிங் இரண்டாம் ஜெய் சிங்கின் இளைய மகன் ஆவார். இவரது அண்ணன் இறப்பின் போது, ஜெய்பூர் இராச்சியத்தின் மன்னரானவர்.

ஜெய்பூர் இராச்சியத்தை மராத்தியப் பேரரசிடமிருந்து காத்தவர். மன்னர் முதலாம் மாதோ சிங் சவாய் மாதோபூர் நகரத்தை நிறுவியதால், அந்நகரத்திற்கு இம்மன்னரின் பெயரிடப்பட்டது.

மேலும் ஜெய்ப்பூர் நகர அரண்மனை வளாகத்தில் மாதோ விலாஸ், ஜெய் மகால் மற்றும் கோயில்களை நிறுவியவர்.

## இதனையும் காண்க
* ஜெய்பூர் இராச்சியம்
* இரண்டாம் ஜெய் சிங்
* சவாய் பிரதாப் சிங்
* ஹவா மஹால்
* ஜல் மகால்
* ஜந்தர் மந்தர் (ஜெய்ப்பூர்)
* ஆம்பர் கோட்டை
* ஜெய்கர் கோட்டை
* நாகர்கர் கோட்டை
* செய்ப்பூர்

## மேற்கோள்கள்


பகுப்பு:1728 பிறப்புகள்
பகுப்பு:1768 இறப்புகள்
பகுப்பு:இந்திய அரசர்கள்
பகுப்பு:18-ஆம் நூற்றாண்டு இந்திய அரசர்கள்
பகுப்பு:ஜெய்ப்பூர்
நாகர்கர் கோட்டை

**நாகர்கர் கோட்டை**  (**Nahargarh Fort**) இந்தியாவின் இராஜஸ்தான் மாநிலத் தலைநகரம் செய்ப்பூர் நகரத்திற்கு அருகில், ஆரவல்லி மலைத்தொடர் முனையில் அமைந்துள்ளது. நாகர்கர் கோட்டை அருகில் ஜெய்கர் கோட்டை மற்றும் ஆம்பர் கோட்டைகள் அமைந்துள்ளது. மன்னர் நாகர்சிங் பொமிய என்பவரால் இக்கோட்டைக்கு நாகர்கர் எனப்பெயராயிற்று.  

## வரலாறு
 

செய்ப்பூர் நகரத்தை நிறுவிய ஜெய்பூர் இராச்சிய மன்னர் சவாய் இரண்டாம் ஜெய்சிங் என்பவர், 
மராத்தியப் படைகளையும், ஆங்கிலக் கம்பெனிப் படைகளை எதிர்கொள்ளவும், கிபி 1734ல் நாகர்கர் கோட்டை நிறுவினார்.
 

1857 சிப்பாய்க் கிளர்ச்சியின் போது, ஆங்கிலேய ஆட்சியாளர்களின் குடும்பங்கள் இக்கோட்டையில் பாதுகாப்பாக தங்கினர்.

1868ல் நாகர்கர் கோட்டை விரிவு படுத்தப்பட்டது. 1883-92ல் நாகர்கர் கோட்டையில் மூன்றை இலட்சம் ரூபாய் செலவில் அரண்மனைகள் கட்டப்பட்டது. 

ஜெய்ப்பூர் மன்னர் சவாய் மதோ சிங், அரண்மனை குடும்பத்தினர்களுக்காக, கோட்டையில் பல அறைகளுடன் கூடிய அரண்மனை கட்டினார்.

## படக்காட்சியகம்

File:View from Nahargarh Fort.JPG|thumb|நாகர்கர் கோட்டையிலிருந்து ஒரு காட்சி 
File:Nahargarh Fort view.JPG|நாகர்கர் கோட்டையிலிருந்து நகரக் காட்சி
File:Nahargarh 09.jpg|நாகர்கர் கோட்டையிலிருந்து செய்ப்பூர் நகரக் காட்சி 
File:Nahargarh 16.jpg|கோட்டை அரண்மனையின் மேற்கூரை
File:Rajasthan-Jaipur-Nahargarh-Fort-compound-Apr-2004-02.JPG|கோட்டை அரண்மனையின் வாயில் 
File:Rajasthan-Jaipur-Nahargarh-Fort-compound-Apr-2004-03.JPG|
File:Rajasthan-Jaipur-Nahargarh-Fort-compound-Apr-2004-05.JPG|
File:Jaipur, Nahargarh Fort, Madhvendra Palace.jpg| அரண்மனை, நாகர்கர் கோட்டை
File:Jaipur, Madhvendra Palace.jpg|மாதவேந்திர அரண்மனை, நாகர்கர் கோட்டை 
File:Check Posts at Nahargarh Fort.JPG|சோதனைச் சாவடிகள், நாகர்கர் கோட்டை


## இதனையும் காண்க
* இராஜஸ்தானின் மலைக் கோட்டைகள் 
* ஜெய்பூர் இராச்சியம்
* ஆம்பர் கோட்டை
* ஜெய்கர் கோட்டை
* ஜெய்ப்பூர் நகர அரண்மனை

## மேற்கோள்கள்


## வெளி இணைப்புகள்

பகுப்பு:இராஜஸ்தான் கோட்டைகள்
பகுப்பு:ஜெய்ப்பூர் மாவட்டம்
பகுப்பு:இராஜஸ்தான் வரலாறு
பகுப்பு:இராஜஸ்தானில் உள்ள சுற்றுலாத் தளங்கள்
சவாய் பிரதாப் சிங்

**சவாய் பிரதாப் சிங்** (**Maharaja Sawai Pratap Singh**) (2 டிசம்பர் 1764 – 1 ஆகஸ்டு 1803) கச்சவா இராசபுத்திர குல மன்னர் ஆவார். இவர் ஜெய்ப்பூர் இராச்சியத்தை 1778 முதல் 1803 முடிய ஆட்சி செய்தவர். இவரின் தந்தை முதலாம் மாதோ சிங்கிற்குப்  பின்னர் ஜெய்ப்பூர் இராச்சியத்தின் அரியணை ஏறியவர். செய்ப்பூர் நகரத்தின் புகழ் பெற்ற ஹவா மஹால் இவரது ஆட்சிக் காலத்தில் நிறுவப்பட்டது.

## இதனையும் காண்க
* ஜெய்பூர் இராச்சியம்
* இரண்டாம் ஜெய் சிங்
* முதலாம் மாதோ சிங்
* ஹவா மஹால்
* ஜல் மகால்
* ஜந்தர் மந்தர் (ஜெய்ப்பூர்)
* ஆம்பர் கோட்டை
* ஜெய்கர் கோட்டை
* நாகர்கர் கோட்டை
* செய்ப்பூர்

## மேற்கோள்கள்


பகுப்பு:1764 பிறப்புகள்
பகுப்பு:1803 இறப்புகள்
பகுப்பு:இந்திய அரசர்கள்
அலுமினியம் சல்பைடு

**அலுமினியம் சல்பைடு** *(Aluminum sulfide )*  என்பது  Al2S3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற இச்சேர்மம் பல்வேறு கட்டமைப்புகளில் காணப்படுகிறது. ஈரத்தால் கூட பாதிக்கப்பட்டு நீரேறிய அலுமினியம் ஆக்சைடுகள்/ ஐதராக்சைடுகளாக நீராற்பகுக்கப்படுகிறது . சல்பைடு சேர்மம் சுற்றுச்சுழலில் வெளிப்படும்போதே இம்மாற்றம் தொடங்குகிறது. நீராற்பகுப்பு வினையின்போது வாயுநிலை ஐதரசன் சல்பைடு உருவாகிறது. 
 
## படிகக் கட்டமைப்பு

ஆறுக்கு மேற்பட்ட படிகக் கட்டமைப்புகளில் அலுமினியம் சல்பைடு இருப்பதாக அறியப்படுகிறது என்றாலும் ஒரு சில மட்டும் இங்கு பட்டியலிடப்படுகிறது. இவற்றில் பலவும் ஒன்றுபோல உர்ட்சைட்டு கட்டமைப்பில் அணிக்கோவை காலியிடங்கள் ஒழுங்கமைப்பில்  மட்டும் வேறுபடுகின்றன. இதனால் சீரான அல்லது சீரற்ற துணை அணிக்கோவைகள் உருவாகின்றன .

β மற்றும் γ கட்டங்கள் அதிக நிலைப்புத்தன்மை கொண்ட α-Al2S3  கட்டத்தை பலநூறு பாகை செல்சியசு வெப்பநிலைக்கு காய்ச்சி குளிரவைத்துப் பெறப்படுகிறது . அலுமினியம் சல்பைடை 2-65 கிலோபார் அழுத்தத்திற்கு உட்படுத்துவதன் மூலமாக δ கட்டம் உருவாகிறது. நாற்கோண ஒழுங்கமைப்பின் மீ அணிக்கோவையில் காலியிடங்கள் ஒழுங்கமைக்கப்படுகின்றன . 

Al2O3 போல Al(III) மையங்கள் எண்முகத் துளைகளை ஆக்ரமிப்பு செய்யாமல் Al2S3 இன் நன்கு விரிவடைந்த சட்டத்திற்குள் Al(III) மையங்கள், சல்பைடு எதிர்மின் அயனிகள் சீரமைக்கப்பட்டுள்ள அறுகோண நெருக்கப் பொதிவு கட்டமைப்பின்   நான்முக துளைகளில் மூன்றில் ஒருபகுதியில் நிலை நிறுத்துகின்றன. 

உயர் வெப்பநிலைகளில் Al(III) மையங்கள் சமச்சீரற்றதாகி சீர்குலைந்த உர்ட்சைட்டு கட்டமைப்பாக மாறுகின்றன. மேலும் உயர் வெப்பநிலைகளில் γ-Al2S3  வடிவம் γ-Al2O3  வடிவமொத்த கட்டமைப்பில் உறுதிப்படுகின்றன.  
Al2S3 இன் மூலக்கூற்று வழிப்பொருட்கள் எவையும் அறியப்படவில்லை. 
இருப்பினும் Al-S-Cl கலப்பு சேர்மங்களும் Al2Se3 மற்றும் Al2Te3 சேர்மங்களும் அறியப்படுகின்றன. 

## தயாரிப்பு

அலுமினியத்தையும் கந்தகத்தையும் சேர்த்து எரிப்பதால் அலுமினியம் சல்பைடு கிடைக்கிறது  
:2 Al + 3 S → Al2S3. 

இவ்வினை அதிமான வெப்ப உமிழ்வினை என்பதால் வினைபடு பொருள்களின் முழு அளவையும் சூடுபடுத்த அவசியமில்லை. தேவையான அளவுக்கு ஒரு சிறு அளவுக்கு மட்டுமே அலுமினியம் கந்தகம் கலவையை எடுத்துக் கொண்டு வெப்பப்படுத்த வேண்டும். விளைபொருள் இணைந்த வடிவத்தில் உருவாகிறது. அதன் வெப்பநிலை 1100 பாகை செல்சியசு வெப்பநிலைக்கும் அதிகமான வெப்பத்தை அடைகிறது. உருகலானது எஃகைப் போல உருகி அதிகக் கடினத்தன்மையை அடைகிறது.  

## மேற்கோள்கள்

 

பகுப்பு:அலுமினியம் சேர்மங்கள்
பகுப்பு:செசுகியு சல்பைடுகள்
பகுப்பு:கந்தகச் சேர்மங்கள்
7 நாட்கள்

**7 நாட்கள்** (7 Naatkal), கௌதம் வி.ஆர் இயக்கத்தில், கே. கார்த்திக், கே. கார்த்திக்கேயன்  ஆகியோரின் தயாரிப்பில்,   சக்தி வாசு, கணேஷ் வெங்கட்ராமன், பிரபு ஆகியோரின் முன்னணி கதைப்பாத்திர நடிப்பில் வெளியாகியுள்ள தமிழ்த் திரைப்படம். இத்திரைப்படம்  விஷால் சந்திரசேகர் இசையில், எம். எஸ். பிரபுவின் ஒளிப்பதிவில், எம். ஜெஸ்வின் பிரபுவின் படத்தொகுப்பில் 2 சூன், 2017 அன்று  வெளியாகியுள்ள தமிழ்த்திரைப்படம்.

## நடிப்பு

*சக்தி வாசு - கௌதம் கிருஷ்ணாவாக
*பிரபு - விஜய் ரகுநாத்தாக
*கணேஷ் வெங்கட்ராமன் - சாய் பிரசாத்தாக
*நிகேசா படேல் - பூஜாவாக
*ராஜீவ் கோவிந்தா பிள்ளை - சித்தார்த் ரகுநாத்தாக
*அங்கனா ராய் - ஜெனிபராக
*நாசர் - பீட்டர் எஸ் குமார்
*தேவதர்சினி - கௌதமின் சகோதரியாக
*எம். எசு. பாசுகர் - பாஸ்கராக
*சந்தான பாரதி - முதலமைச்சராக
*சின்னி ஜெயந்த் - பி.கே. நாயுடுவாக
*விஷ்ணு பாலசுப்ரமணியன்
*மாஸ்டர் ராகவன் - அனுஷ்
*பேபி விசிஸ்டா ரெட்டி - சிறீநிதி

## கதை
இன்னும் ஒரு வாரத்தில்  திருமணம் நடைபெற இருக்கும் விஜய் ரகுநாத்தின் (பிரபு) மகனுக்கு ஏழாவது நாள் அன்று என்ன நடக்கின்றது என்பதே இப்படத்தின் கதைச்சுருக்கம். மாநிலத்தின் முதலமைச்சரிடம் மிகவும் நெருக்கமாக இருப்பவர் பணக்காரத் தொழிலதிபர் விஜய் ரகுநாத்தின் (பிரபு).  விஜய் ரகுநாத்திற்கு ஒரு மகனும் வளர்ப்பு மகனும் உள்ளனர்.
அவரின் மகன் சித்தார்த் ரகுநாத் (ராஜீவ் கோவிந்தா பிள்ளை) பெண்களை பாலியல் நோக்கில் விரும்பும் ஒருவர். வளர்ப்பு மகன் காவல் துறையில் இணையம் சார் குற்றங்களைத்தடுக்கும் அலுவலலாக உள்ளார். விஜய் ரகுநாத்தின் பெயருக்கு இழுக்கு ஏற்படுத்தும் வகையில் ஒரு நிகழ்வு நடக்க இருக்க, அதைத் தடுத்து நிறுத்துவதற்கான பொறுப்பை வளர்ப்பு மகனிடம் ஒப்படைக்கிறார் அவர். இந்தசிக்களுக்குள் ஒன்றாக அடுக்குமாடி ஒன்றில் வாழும் கௌதம் கிருஷ்ணாவாகவும் (சக்தி) பூஜாவும் (நிக்கிஷா) சிக்கிக் கொள்கின்றனர். அவர்கள் எப்படிச் சிக்கலில் வந்தனர்? விஜய் ரகுநாத்தின் தன் வளர்ப்பு மகனுக்கு கொடுத்த பணியை முடித்தாரா? சிக்கல்களில் இருந்து கௌதம் கிருஷ்ணாவாகவும் பூஜாவும் தப்பித்தார்களா? விஜய் ரகுநாத்தின் மகனுக்குத் திருமணம் நடந்ததா இல்லையா? என்பதே இத்திரைப்படத்தின் கதைப்பின்னல்.

## மேற்கோள்கள்


## வெளி இணைப்புகள்

* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
தேசிய கற்றல் அடைவு ஆய்வு நான்காம் சுற்று

**இந்திய தேசிய கல்வி ஆராய்ச்சி பயிற்சி நிறுவனம்** ( NCERT ) ஐந்தாம் வகுப்பு மாணவர்களுக்காக கற்றல் அடைவுகள் குறித்து 2015 ஆம் ஆண்டு செய்த ஆய்வின் (National Achievement Survey 2015) அறிக்கை இது. .

## அறிமுகம்
‘கற்றல் அடைவு’ என்பது மாணவர்கள், பெற்றோர்கள், ஆசிரியர்கள், கல்வியாளர்கள் மற்றும் ஆட்சியாளர்கள் உள்ளிட்ட அனைவருக்கும தாக்கத்தை ஏற்படுத்தும் தகவல் ஆகும். இதனை தேசிய கல்வி ஆராய்ச்சி நிறுவனத்தின் கல்வி ஆராய்ச்சிப் பிரிவு ( ESD NCERT )செய்து முடித்துள்ளது.இந்த ஆய்வு மாணவர்களின் கற்றல் அடைவின் தற்பொழுது உள்ள நிலவரம் குறித்து ஏராளமான பயனுள்ள தகவல்களைத்தருகிறது. ஐந்தாம் வகுப்பு மாணவர்களின் கற்றல் அடைவுகள் மொழிப்பாடம், கணிதம் மற்றும் சூழ்நிலை அறிவியல் ஆகியபாடங்களில் எவ்வாறு உள்ளது என்பதை இந்த ஆய்வு விளக்குகிறது.

## திட்டம்
34 மாநிலங்களில் அறிவியல் பூர்வமாக மாதிரிகள் எடுக்கப்பட்டு செய்யப்பட்ட ஆய்வு இது. ஆய்வில் முறையாக தரவுகள் பெறப்பட்டு அவை “பதில் துலங்கல் விதியின்” கீழ் (Item Response Theory) விளக்கங்கள் தரப்பட்டுள்ளன. இவை பல வகைகளாகப் பிரிக்கப்பட்டும், மாநிலங்கள் வாரியாகவும் அடுக்கப்பட்டு தகவல்கள் தரப்பட்டுள்ளன. இதுமட்டுமல்லாமல் இம்முடிவுகள் சென்ற முறையின் முடிவுகளுடன் ஒப்பிடும் வகையிலும் தரப்பட்டுள்ளன. இவ்வகையான ஒப்பீடு மாநிலங்க்கிளுக்கிடையே மட்டுமல்லாமல், அந்த மாநிலத்துள்ளேயே சென்ற ஆய்விற்கும் இந்த ஆய்விற்கும் ஒப்பிடும் வகையிலும் அளிக்கப்பட்டுள்ளன. மாநிலங்கள் ஏற்ற தாழ்வுகளை அறிந்து தக்க நடவடிக்கை எடுக்க இயலும். 2001 ஆம் ஆண்டிலுருந்து மாதிரிகளின் அடிப்படையில் இது போன்ற கற்றல் அடைவு ஆய்வுகள் அனைவருக்கும் கல்வி திட்டத்தின் கீழ் (SSA ) செய்யப்பட்டு வருகின்றது

## முக்கிய அம்சங்கள்
::*மொழிப்பாடம், கணிதம், சூழ்நிலை அறிவியல் ஆகிய மூன்றுபாடங்களில் கற்றல் ஆடைவு ஆய்வுகள் நடத்தப்பட்டன
::*பதில் துலங்கல் விதி (Item Response theory) யின் கீழ் மாணவர்கள், கேள்வியின் கடினத்தன்மையக்கு ஏற்றவாறு எவ்வாறு பதில் அளித்துள்ளனர் என்று கணித்து அவர்கள் திறமையை எடை போடும் விதமாக ஆய்வு செய்யப்பட்டுள்ளது
::*முந்தய முடிவுகளுடன் ஒப்பிடுவதற்கு ஏதுவாகவும், திறமையனதாகவும், துல்லியமானதாகவும் பயனுள்ளதாகவும் அமையும்படி வடிவமைக்கப்பட்டுள்ளது
::*ஒவ்வொரு பாடத்திற்கும் மூன்று மாதிரி வினாத்தாள் கையேடு வடிவமைக்கப்பட்டு, அளவீடுகள் துல்லியமாகவும் ஆழமாகவும் அமையும்படி வடிவமைக்கப்பட்டுள்ளது
திட்டத்தின் செயலாக்கம் திறமையாக கண்காணிக்கப்பட்டது.

## மாநிலவாரியான கற்றல் அடைவுகள்

பகுப்பு:கற்றல் அடைவு தேர்வுகள்
பகுப்பு:இந்தியாவில் கல்வி
குளோரைடு செயல்முறை

**குளோரைடு செயல்முறை** *(Chloride process)* என்பது  தைட்டானியத்தை அதன் தாதுக்களில் இருந்து பிரிக்க பயன்படும் ஒரு முறையாகும். இந்தச் செயல்முறையில் ஊட்டு மூலப்பொருள் கார்பன் மற்றும் குளோரின் வாயுவுடன் 1000 பாகை செல்சியசு வெப்பநிலைக்கு சூடுபடுத்தப்படுகிறது. இதனால் முதலில் தைட்டானியம் டெட்ரா குளோரைடு உருவாகிறது.  இல்மனைட்டு தாதுவில் இருந்து குறிப்பாக இம்மாற்றம் தொடங்குகிறது :
:2 FeTiO3 + 7 Cl2 + 6 C → 2 TiCl4 + 2 FeCl3 + 6 CO
இந்த செயல்முறை உயர்வெப்பக்கார்பன் வினையின் மாறுபாடு ஆகும். இவ்வினை கார்பனின் குறைக்கும் சக்தியைப் பயன்படுத்துகிறது.

மற்ற அசுத்தங்கள் அதனுடன் தொடர்புடைய குளோரைடுகளாக மாற்றப்படுகின்றன, ஆனால் அவை TiCl4 சேர்மத்தை விட குறைவாகவே ஆவியாகின்றன. தைட்டானியம் டெட்ராகுளோரைடு வடித்தல்முறை மூலம் சுத்தப்படுத்தப்படுகிறது. ஆக்சிசன் சுடர் அல்லது பிளாசுமாவில் தொடர்ந்து ஆக்சிசனேற்றம் செய்வதன் மூலம் தூய தைட்டானியம் டையாக்சைடை பெறலாம் .

:TiCl₄ + O₂ + heat → TiO₂ + 2Cl₂

இம்முறையில் மறுசுழற்சிக்குத் தேவையான குளோரின் பெறப்படுகிறது.

## தரமான செயல்முறை

தைட்டானியம் டையாக்சைடுக்கான தரமான செயல்முறையின் அடிப்படை பொருட்கள்  பின்வரும் முக்கிய உற்பத்தி அலகுகளைக் கொண்டுள்ளன:.

*ஆக்சிசனேற்றம்
*குளோரினேற்றம்
*ஒடுக்கம்
*தூய்மையாக்கல்

பின்வரும் துணை அலகுகளும் இச்செயல்முறைக்கு அவசியமானவையாகும்.
*தாது/கற்கரி சேமிப்பு
*வாயு விலகிய சூடாக்கல்
*தூசு சிகிச்சை

நிலையான நிபந்தனைகளின் கீழ் குளோரைடு செயல்முறை ஒரு தொடர்ச்சியான சுழற்சிமுறையாகும். இதில் ஆக்சிசனேற்ற நிலையிலிருந்து குளோரின் ஒடுக்க நிலைக்கும் ஒடுக்க நிலையிலிருந்து ஆக்சிசனேற்ற நிலைக்கும்   தலைகீழாக மாறுகிறது. குளோரின் மூலக்கூற்று நிலையில் இருப்பது ஆக்சிசனேற்ற வடிவமாகும். தைட்டானியம் டெட்ராகுளோரைடாக (TiCl4) இருப்பது ஒடுக்க நிலையாகும். மூலக்கூற்று ஆக்சிசன் ஆக்சிசனேற்ற முகவராகவும், கற்கரி ஒடுக்க முகவராகவும் செயல்படுகின்றன. இரண்டும் இச்செயல்முறைக்குள் செலுத்தப்படுகின்றன. அவ்வாறே ஆக்சைடுகளின் கலவையான தைட்டானியம் தாதுவும் கற்கரியுடன் சேர்க்கப்பட்டு செலுத்தப்படுகிறது. வினைக்காக சேர்க்கப்பட்ட ஆக்சிசன் விளைபொருள் TiO2 உடன் செயல்முறையிலிருந்து வெளியேறுகிறது. கற்கரியும் கார்பனோராக்சைடு மற்றும் கார்பனீராக்சைடு வடிவில் செயல்முரையிலிருந்து வெளியேறுகிறது. செயல்முறைக்குள் செலுத்தப்பட்ட இதரப் பொருட்கள் உலோக குளோரைடுகளாக வெளியேறுகின்றன.

## மேற்கோள்கள்

## புற இனைப்புகள்
*
*

பகுப்பு:வேதியியல் செயல்முறைகள்
பகுப்பு:குளோரின்
சமாரியம்(III) புரோமைடு

**சமாரியம்(III) புரோமைடு** *(Samarium(III) bromide)* என்பது SmBr3 என்ற மூலக்கூற்று வாய்ப்பாடு கொண்ட ஒரு கனிமவேதியியல் சேர்மமாகும். சமாரியம் முப்புரோமைடு எனவும் அழைக்கப்படும் இப்படிகச் சேர்மம் அறை வெப்பநிலையில் அடர் பழுப்பு நிறத்தூளாகக் காணப்படுகிறது.
ஒரு சமாரியம் அணுவும் மூன்று புரோமின் அணுக்களும் சேர்ந்து இச்சேர்மம் உருவாகிறது.  

## மேற்கோள்கள்

பகுப்பு:சமாரியம் சேர்மங்கள்
பகுப்பு:புரோமைடுகள்
பகுப்பு:புரோமின் சேர்மங்கள்
டார் தொழிலிணையம்

**டார் தொழிலிணையம்** (The Tor Project, Inc) என்பது இலாப நோக்கமற்ற  ஆய்வு கல்வியகம் ( 501(c)(3) research-education) ஆகும். அமெரிக்க மாநிலமான மாசுசெற்சு  பின்புலங்களைக் கொண்டு உருவாக்கப்பட்டது.  இதனை உருவாக்கிய ஐவருள், ரோசர் டிங்லேடைன்(Roger Dingledine), நிக் மாத்யூசன் (Nick Mathewson) ஆகிய இருவர் முக்கியமானவர்கள் ஆவர். இணைய உலாவல் செய்யும் பொழுது, தனிநபர் உரிமை திருடப்படுவதைத் தடுக்கும் நோக்கில் இது உருவாக்கப்பட்டுள்ளது. எனவே, அந்நோக்கம் சார்ந்த கொள்கைகளையும், வரைவுகளையும், மென்பொருட்கள் உருவாக்கத்திலும் கவனம் செலுத்தி, அவற்றை உலகெங்கும் பரப்புரைச் செய்கின்றனர்.

## மேற்கோள்கள்

பகுப்பு:திறந்த மூலம்
பகுப்பு:கணினி அறிவியல் நிறுவனங்கள்
அமோனியம் ஐதரோசல்பைடு

**அமோனியம் ஐதரோசல்பைடு** *(Ammonium hydrosulfide)*  என்பது (NH4)SH  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 

## ஆக்கக்கூறுகள்

அமோனியம் நேர்மின் அயனியும் ஐதரோசல்பைடு எதிர்மின் அயனியும் சேர்ந்து அமோனியம் ஐதரோசல்பைடு உப்பு உருவாகிறது. நிறமற்றதாகவும் நீரில் கரையக்கூடியதாகவும், மைக்காவை ஒத்த படிகங்களாகவும் இவ்வுப்பு காணப்படுகிறது. புவியில் திண்மமாகக் கிடைக்காமல் பிரதானமாகக்  கரைசலாகவே கிடைக்கிறது. ஆனால் NH4SH பனிக்கட்டியாக வாயு நிரம்பிய மாபெரும் கிரகங்களான வியாழன் மற்றும் சனி கோள்களின் மேகத் தளங்களில் கணிசமான பகுதியாக இருக்கலாம்  என நம்பப்படுகிறது.  சில கிரகங்களின் மேகங்களுக்கு உள்ள வண்ணம் ஒளிப்பகுப்பால் உருவாக்கப்படும் கந்தகம் காரணமாக இருக்கலாம். அங்கெலாம் ஐதரசன் சல்பைடு மற்றும் அம்மோனியா கலப்பதால் அமோனியம் ஐதரோசல்பைடு  உருவாகிறது. 

## தயாரிப்பு முறை

அடர்த்தியான அமோனியா கரைசலில் ஐதரசன் சல்பைடு வாயுவை செலுத்துவதனால் அமோனியம் ஐதரோசல்பைடு கரைசல் கிடைக்கிறது . ஐதரசன் சல்பைடு அடர்த்தியான அமோனியா நீர்க்கரைசலுடன் அறைவெப்பநிலையில் வினைபுரிந்து (NH4)2S•2NH4HS  சேர்மத்தைக் கொடுப்பதாக 1895 ஆம் ஆண்டு வெளியிடப்பட்ட விரிவான அறிக்கை கூறுகிறது. இவ்வுப்பை 0 °செல்சியசு வெப்பநிலைக்கு குளிரவைத்து கூடுதலாக ஐதரசன் சல்பைடுடன் சேர்த்து சூடுபடுத்தினால் (NH4)2S•12NH4HS கிடைக்கிறது. பனிக்குளிர் நிலையிலுள்ள இக்கரைசல் 0 °செல்சியசு வெப்பநிலையில் வைக்கப்பட்டு தொடர்ச்சியாக ஐதரசன் சல்பைடு வாயுவைச் செலுத்தினால் ஐதரோசல்பைடு கிடைக்கிறது.
முடைநாற்றமுடைய இச்சேர்மத்தில் அமோனியம் சல்பைடு கரைசல் கலந்துள்ளது. எளிமையாக இதை அமோனியாவாகவும் ஐதரசன் சல்பைடு வாயுவாகவும் மாற்ற முடியும். இதை பின்வரும் சமன்பாடு விளக்குகிறது. 

(NH4)SH⇌ NH3 + H2S

அமோனியா மற்றும் ஐதரசன் சல்பைடு ஆகிய இரண்டு வாயுக்களும் கடுமையான விரும்பத்தகாத மணம் வீசுபவைகளாகும். 

## மேற்கோள்கள்

பகுப்பு:அமோனியம் சேர்மங்கள்
பகுப்பு:சல்பைடுகள்
பகுப்பு:கந்தகச் சேர்மங்கள்
பகுப்பு:ஐதரோசல்பைடுகள்
கபிலன் வைரமுத்து

**கபிலன் வைரமுத்து** (பிறப்பு:மே 29, 1982) கபிலன் வைரமுத்து தமிழ்த் திரைப்பட பாடலாசிரியர், கவிஞர், நாவலர், வசன எழுத்தாளர், மற்றும் சமூக ஆர்வலர் ஆவார். இவர் கவிஞர் வைரமுத்து அவர்களின் இளைய மகன் ஆவார்.

கபிலன் வைரமுத்துவின் தாயார் பொன்மணி வைரமுத்து தமிழ் பட்டதாரி. இவரின் மனைவி ரம்யா மருத்துவர் ஆவார். இவர் பல்வேறு கவிதைகள், புத்தகங்களை வெளியிட்டுள்ளார். கபிலன் வைரமுத்துவின் சகோதரர் மதன் கார்க்கி சென்சார் நெட்ஒர்க் படிப்பில் பி.எஸ்.டி முடித்துள்ளார். இவரது சகோதரர் மதன் கார்க்கியும் பாடலாசிரியர் ஆவார்.

## படைப்புகள்
* உலகம் யாவையும் 
* என்றான் கவிஞன் 
* மனிதனுக்கு அடுத்தவன் 
* கடவுளோடு பேச்சுவார்த்தை 
* கவிதைகள் 100 
* கதை
* அம்பறாத்தூணி
* பூமரேங் பூமி
* மெய்நிகரி (கவண் - திரைப்படம்)
* உயிர்ச்சொல்
* ஆகோள்
* மாக்கியவெல்லி காப்பியம்
* மழைக்கு ஒதுங்கும் மண்பொம்மை

## திரைப்பட வாழ்க்கை

### திரைக்கதை
* 2017 கவண்
* 2017 விவேகம்
* 2020 *[[அசுரகுரு]]*
* 2020 *[[தட்றோம் தூக்றோம்]]*
* 2021 *[[தள்ளிப் போகாதே (திரைப்படம்)]]*
* 2024 *சிங்கப்பெண்ணே*
* 2024  *[[இந்தியன் 2]]*

### பாடல்கள்
* *[[உதயம் என்.எச்4 (திரைப்படம்)|உதயம் என்.எச் 4]]*
* *[[வெண்நிலா வீடு]]*
* *சிவப்பு*
* *[[பொறியாளன் (திரைப்படம்)]]*
* *[[ஜீவா (திரைப்படம் 2014)]]*
* *[[ஆயிரத்தில் இருவர்]]*
* *[[வெள்ளையா இருக்கிறவன் பொய் சொல்ல மாட்டான்]]*
*ஆலம்பனா
* *[[அனேகன் (திரைப்படம்)]]*
* *[[இந்திரஜித் (திரைப்படம்)|இந்திரஜித்]]*
* *[[பேய்கள் ஜாக்கிரதை (திரைப்படம்)]]*
* *[[கவண் (திரைப்படம்)|கவண்]]*
* *[[விவேகம் (திரைப்படம்)|விவேகம்]]*
* *[[டிராஃபிக் ராமசாமி (திரைப்படம்)]]*
* *[[மீண்டும் ஒரு மரியாதை]]*
* *[[இமைக்கா நொடிகள் (திரைப்படம்)]]*
* *[[காப்பான்]]*
* *[[வந்தா ராஜாவாதான் வருவேன்]]*
* *[[ஜூலை காற்றில்]]*
* *[[கோமாளி (திரைப்படம்)]]*
* *[[தட்றோம் தூக்றோம்]]*
* *[[அசுரகுரு]]*
* *[[நான் சிரித்தால்]]*
* *[[நானும் சிங்கிள்தான்]]*
* *[[இந்தியன் 2]]*

## மேற்கோள்கள்

பகுப்பு:1982 பிறப்புகள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழக எழுத்தாளர்கள்
பகுப்பு:வாழும் மக்கள்
பகுப்பு:தமிழ்க் கவிஞர்கள்‎
பகுப்பு:தமிழகக் கவிஞர்கள்
பகுப்பு:சென்னை மக்கள்
பகுப்பு:சென்னை எழுத்தாளர்கள்
2-நைட்ரோபென்சாயிக் அமிலம்

**2-நைட்ரோபென்சாயிக் அமிலம்**  *(2-Nitrobenzoic acid)* என்பது C7H5NO4  அல்லது C6H4(NO2)CO2H   என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-நைட்ரோதொலுயீனுடன் நைட்ரிக் அமிலத்தைச் சேர்த்து ஆக்சிசனேற்றம் செய்தால் 2-நைட்ரோபென்சாயிக் அமிலம் கிடைக்கிறது.

## மேற்கோள்கள்

பகுப்பு:பென்சாயிக் அமிலங்கள்
பகுப்பு:நைட்ரோபென்சீன்கள்
பகுப்பு:அரோமாட்டிக் சேர்மங்கள்
மாங்கனீசு(II) ஐதராக்சைடு

**மாங்கனீசு(II) ஐதராக்சைடு** *( Manganese(II) hydroxide)* என்பது Mn(OH)2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத் திண்மமாக இச்சேர்மம் காணப்பட்டாலும் காற்றில் வெளிப்பட நேர்ந்தால் மாதிரிகள் உடனடியாக ஆக்சிசனேற்றம் அடைந்து கருத்து விடுகின்றன. தண்ணீரில் மாங்கனீசு(II) ஐதராக்சைடு சிறிதட்ளவே கரைகிறது.
 
## தயாரிப்பு

ஒரு கார உலோக ஐதராக்சைடுடன் மாங்கனீசு  (Mn2+) உப்பின் நீரிய கரைசலை சேர்த்தால் மாங்கனீசு(II) ஐதராக்சைடு திண்மமாக வீழ்படிவாகிறது :.

:Mn2+  +  2 NaOH   →   Mn(OH)2  +  2 Na+.  

## வினைகள்

காற்றில் பட நேர்ந்தால் மாங்கனீசு(II) ஐதராக்சைடு உடனடியாக ஆக்சிசனேற்றம் அடைகிறது. நிற மாற்றம் ஏற்படுவது இதற்கான அடையாளமாகும்.

## கட்டமைப்பு
மாங்கனீசு(II) ஐதராக்சைடு மற்ற உலோக டையைதராக்சைடுகள் போல புரூசைட்டு கட்டமைப்பில் படிகமாகிறது. 

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:ஐதராக்சைடுகள்
பாதரச(II) ஐதராக்சைடு

**பாதரச(II) ஐதராக்சைடு** *(Mercury(II) hydroxide)* என்பது Hg(OH)2 அல்லது HgH2O2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மெர்க்குரி டையைதராக்சைடு அல்லது பாதரச டையைதராக்சைடு என்ற பெயராலும் இதை அழைக்கிறார்கள்.

## தயாரிப்பு முறை

பாதரச அயனியுடன் (Hg2+) ஐதராக்சைடு அயனியை (OH− ) சேர்ப்பதால் இவ்வினையில் பாதரச(II) ஐதராக்சைடு சிறிது நேரத்தில் உற்பத்தி ஆவதற்கு வாய்ப்புகள் இருந்தாலும், நீரிய கரைசலில் இவ்வாறு பாதரச(II) ஐதராக்சைடு தயாரிக்க சாத்தியம் இல்லை. ஏனெனில் இவ்வினையில் பாதரச ஆக்சைடு மஞ்சள் நிறத்தில் வீழ்படிவாக உருவாகிறது. 
2004 ஆம் ஆண்டில் வாங் மற்றும் ஆண்ட்ரூசு ஆகியோர் முதன்முதலில் இம்மூலக்கூறு இருப்பதற்கான சோதனை ஆதாரங்களை அறிவித்தனர். பாதரசம், ஆக்சிசன், ஐதரசன் ஆகியனவற்றின் உறைகலவையை பாதரச வில் விளக்கின் மூலம் கதிரியக்கத்துக்கு உட்படுத்தி பாதரச(II) ஐதராக்சைடை உற்பத்தி செய்தார்கள்.

50 ° செல்சியசு வெப்பநிலையில் பாதரச அணுக்களை ஆவியாக்கி அவற்றை நியான், ஆர்கான் அல்லது டியூட்ரியம் வாயுக்கள் கலந்த வாயுவில் செலுத்தி உடன் 2 முதல் 8% ஐதரசன் மற்றும் 0.2 முதல் 2.0% ஆக்சிசன் சேர்த்து அந்த உறை கலவை தயாரிக்கப்பட்டது. பின்னர் இக்கலவையை 5 கெல்வின் வெப்பநிலைக்கு ஒடுக்கி சீசியம் அயோடைடு சன்னலில் கதிரியக்கத்திற்கு உட்படுத்தினர்

## மேற்கோள்கள்

பகுப்பு:பாதரச(II) சேர்மங்கள்
பகுப்பு:ஐதராக்சைடுகள்
பென்சைல்டிரைமெத்திலமோனியம் ஐதராக்சைடு

**பென்சைல்டிரைமெத்திலமோனியம் ஐதராக்சைடு** *(Benzyltrimethylammonium hydroxide)* என்பது C10H17NO என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். டிரைட்டன் பி அல்லது டிரைமெத்தில்பென்சைலமோனியம் ஐதராக்சைடு என்ற பெயர்களாலும் இது அழைக்கப்படுகிறது. நான்காம்நிலை அமோனியம் உப்பான இச்சேர்மம் ஒரு கரிமவேதியியல் காரமாகக் கருதப்படுகிறது. வழக்கமாக தண்ணீர் அல்லது மெத்தனாலில் உள்ள கரைசலாக இது கையாளப்படுகிறது. நிறமற்ற இச்சேர்மம் கரைசல்களில் மஞ்சளாக காட்சியளிக்கிறது . நீராற்பகுப்பு வழியாக டிரைமெத்திலமீன் இருப்பதால் வர்த்தக மாதிரிகள் மீன் போன்ற நெடியுடன் காணப்படுகின்றன.

## பயன்கள்

பென்சைல்டிரையெத்திலமோனியம் உப்புடன் பென்சைல்டிரையெத்திலமோனியம் ஐதராக்சைடைச் சேர்த்துப் பயன்படுத்தினால் அது ஒரு பிரபலமான தடம் மாற்றும் வினையூக்கியாகச் செயல்படுகிறது .

ஆல்டால் ஒடுக்க வினைகள் மற்றும் கார வினையூக்க நீர்நீக்க வினைகள் போன்றவற்றில் இதைப் பயன்படுத்துகின்றனர். மேலும் ஓர்னர்-வாட்சுவொர்த்-எம்மான்சு ஒலிஃபீனேற்ற வினைகளிலும் இதை ஒரு காரமாகப் பயன்படுத்துகின்றனர் .

## மேற்கோள்கள்

## புற இணைப்புகள்
http://www.chemcas.com/AnalyticalDetail.asp?pidx=1&id=19594&cas=100-85-6&page=490

பகுப்பு:ஐதராக்சைடுகள்
பகுப்பு:நான்கிணைய அமோனியம் சேர்மங்கள்
பகுப்பு:பென்சைல் சேர்மங்கள்
பகுப்பு:கரிம வேதியியல் வினையாக்கிகள்
ஆல்கனோலமீன்

**ஆல்கனோலமீன்கள்** *(Alkanolamines)* என்பவை ஆல்க்கேன் கட்டமைப்பில் ஐதராக்சில் (-OH) குழு, அமினோ (-NH2, -NHR மற்றும் -NR2) குழு என இரண்டு குழுக்களையும் பெற்றுள்ள  வேதிச்சேர்மங்களைக் குறிக்கிறது. விரிவான பொருள் கொண்ட ஆல்கனோலமீன் என்ற சொல் சில சமயங்களில் துணை வகைப்பாடாகவும் பயன்படுத்தப்படுகிறது. 
## 2-அமினோ ஆல்ககால்கள்

2-அமினோ ஆல்ககால்கள் என்பவை கரிமச்சேர்மங்களில் ஒரு முக்கியமான வகையாகும். இவை அமீன் குழு, ஆல்ககால் குழு என இரண்டு வேதி வினைக்குழுக்களையும் பெற்றுள்ள வேதிச்சேர்மங்களைக் குறிக்கின்றன. பெரும்பாலும் அமீன்களும் எப்பாக்சைடுகளும் வினைபுரிவதால் இவை உண்டாகின்றன. அமினோ ஆல்ககால்கள் தொழிற்சாலைகளில் பல்வேறு பயன்பாடுகளைக் கொண்டுள்ளன. எளிய ஆல்கனோலமீன்கள் கரைப்பான்களாகவும், செயற்கை இடைநிலைப் பொருட்களாகவும். உயர் கொதிநிலை காரங்களாகவும் பயன்படுகின்றன .
 
### பொதுவான அமினோ ஆல்ககால்கள்
* எத்தனோலமீன்கள் 
* அமினோமெத்தில் புரொப்பனால்
* எப்டமினால்
* ஐசோயிட்டாரின்
* புரோப்பனோலமீன்கள்
* சிபிங்கோசைன்
* மெத்தனோலமீன் (எளிய அமினோ ஆல்ககால்)
* டைமெத்திலெத்தனோலமீன்
* என்-மெத்திலெத்தனோலமீன் 

## பீட்டா முடக்கிகள்

பீட்டா முடக்கிகளின் துணைப்பிரிவு பெரும்பாலும் ஆல்கனோலமீன் பீட்டா முடக்கிகள் என்று அழைக்கப்படுகின்றன. குறிப்பிடத்தக்க சில எடுத்துக்காட்டுகள் கீழே கொடுக்கப்பட்டுள்ளன.
*புரோப்பரனோலோல்
*பிண்டோலோல்

## இயற்கைப் பொருட்கள்

புரதங்களில் பலவும் பெப்டைகளும் ஆல்ககால் மற்றும் அமினோ குழுக்கள் இரண்டியும் ஒருங்கே பெற்றுள்ளன. செரைன், ஐதராக்சிபுரோலைன் என்ற இரண்டு அமினோ அமிலங்கள் ஆல்கனோலமீன்களாகக் கருதப்படுகின்றன. 

*வெராடிரைடைன் மற்றும் வெராட்ரைன்
*அட்ரோபைன் போன்ற டிரோப்பேன் ஆல்கலாய்டுகள்
*இயக்குநீர்கள் மற்றும் நரம்புக் கடத்திகள்

## அமினோ அமிலங்களிலிருந்து 2-அமினோ ஆல்ககால்கள்

ஒவ்வொரு அமினோ அமிலத்தையும் கோட்பாட்டின்படி ஐதரசனேற்றம் செய்தால் அவற்றுடன் தொடர்புடைய 2-அமினோ ஆல்ககால்களைத் தயாரிக்க முடியும். புரோலைனிலிருந்து புரோலினோல் மற்றும் வேலைனிலிருந்து வேலைனோல் தயாரிக்கப்படுவது இதற்கான உதாரணங்களாகும். 

## இவற்றையும் காண்க
*ஆல்ககால்
*அமீன்

## மேற்கோள்கள்

## வெளி இணைப்புகள்
* 

பகுப்பு:ஐதராக்சைடுகள்
பகுப்பு:அமீன்கள்
மா ஆறு

வலது|thumb|300x300px|வியட்நாமின் தான் ஹோ நகரில் உள்ள மா  ஆறு
வலது|thumb|300x300px|மா ஆறு
**மா ஆறு** (Ma River) ஆசியாவில் வடகிழக்கு வியட்நாமில் உற்பத்தியாகும் ஒரு ஆறு ஆகும். இந்த ஆறு வியட்நாம் மற்றும் லாவோஸில் 400 கி.மீ தொலைவுக்குஓடி பின்னர் மீண்டும் வியட்நாமுக்குள் புகுந்து டோன்கின் வளைகுடாவில் கடலில் கலக்கிறது.

மா ஆற்றின் மிகப்பெரிய துணை ஆறுகளாக சூ ஆறு, புவாய் ஆறு மற்றும் காவ் சாய் ஆறு ஆகியவை விளங்குகின்றன. வட மத்திய வியட்நாமில் தான்ஹோ மாகாணத்தில் இந்த அனைத்து ஆறுகளும் மா ஆற்றுடன் சங்கமிக்கின்றன.

மா ஆறு மா ஆற்றுச் சமவெளிப் (தான்ஹோ சமவெளி) பகுதியை உருவாக்கியுள்ளது. இச்சமவெளி வியட்நாமின் மூன்றாவது பெரிய சமவெளிப்பகுதியாகும். 

மா ஆற்றுச் சமவெளியானது வியட்நாமின் தெற்குப்புற எல்லையாக அமைகிறது. இது கி.மு இரண்டாம் நுாற்றாண்டில் நான்யுயே என்பாரின் ஆட்சிக்காலத்தில் அமைந்த இரு மாகாணங்களான கு-சானின் மையமாக அமைந்துள்ளது.

## மேற்கோள்கள்

பகுப்பு:வியட்நாம் ஆறுகள்
ஈய(II) ஐதராக்சைடு

**ஈய(II) ஐதராக்சைடு** *(Lead(II) hydroxide)* என்பது , Pb(OH)2, என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஈயத்தின் ஐதராக்சைடான இச்சேர்மத்தில் ஈயம் +2. என்ற ஆக்சிசனேற்ற நிலையில் உள்ளது. இந்த எளிய சேர்மம் இயற்கையில் இருப்பதற்கான வாய்ப்பு தொடர்பாக ஐயமே உள்ளது . ஈய அடிப்படை கார்பனேட்டு (PbCO3•2Pb(OH)2) அல்லது ஈய(II) ஆக்சைடு (PbO) சேர்மங்கள் நடைமுறையில் காணப்படுகின்றன. கடந்த காலத்தில் இச்சேர்மங்களின் இருப்பும் ஈய(II) ஐதராக்சைடு இல்லாமை குறித்த குழப்பங்கள் நிலவின. 

## தயாரிப்பு

ஈய(II) உப்புடன் ஓர் ஐதராக்சைடை சேர்க்கும்போது ஒரு நீரேற்றம் பெற்ற ஈய ஆக்சைடு PbO•xH2O ( x < 1) கிடைக்கிறது.
ஈய(II) அசிட்டேட்டை கரைசலை கவனத்துடன் நீராற்பகுத்து 6PbO•2H2O = Pb6O4(OH)4  என்ற வாய்ப்பாட்டைக் கொண்ட படிக விளைப்பொருளை தயாரிக்கலாம் . கொத்துச் சேர்மமாக கிடைக்கும் இதில் ஈய மையங்கள் எண்முகத்தில் காணப்படுகின்றன. இவற்றின் ஒவ்வொரு முகத்தின் உச்சியிலும் ஓர் ஆக்சைடு அல்லது ஓர் ஐதராக்சைடு காணப்படுகிறது. எண்முகக் கொத்தின் Mo6S8  கிளை அலகை நினைவூட்டுவதுபோல் இக்கட்டமைப்பு உள்ளது .
 
## வினைகள்

கரைசல் நிலையில் ஈய(II) ஐதராக்சைடு கிட்டத்தட்ட ஒரு பலவீனமான அமில நிபந்தனைகளில் இது காரமாக Pb2+ அயனியை உருவாக்குகிறது. இந்த நேர்மின் அயனி நீராற்பகுப்புக்கு உட்படுகிறது. கார நிபந்தனைகள் விருத்தியடைகின்றன. Pb(OH)+, Pb(OH)2 , Pb(OH)3− இனங்கள் உள்ளிட்டவை உருவாகின்றன. மேலும் பலவணு இனங்களான Pb4(OH)44+, Pb3(OH)42+, Pb6O(OH)64+. போன்ற இனங்களும் உருவாகின்றன .
 
## ஈய ஐதரேட்டு

கடந்த காலத்தில் ஈய நீரேற்று என்ற பெயர் சொல்லும் பயன்படுத்தப்பட்டு வந்ததாக அறியப்படுகிறது. ஆனால் இச்சொல் Pb(OH)2 அல்லது PbO•xH2O. என்பதில் எதைக் குறிப்பிட பயன்படுத்தப்பட்டது என்பதில் தெளிவில்லை . 

## மேற்கோள்கள்

## வெளி இணைப்புகள்
* Case Studies in Environmental Medicine - Lead Toxicity
* ToxFAQs: Lead
* National Pollutant Inventory - Lead and Lead Compounds Fact Sheet

பகுப்பு:ஈயம்(II) சேர்மங்கள்
பகுப்பு:ஐதராக்சைடுகள்
கோபால்ட்(II) ஐதராக்சைடு

**கோபால்ட்(II) ஐதராக்சைடு**  *(Cobalt(II) hydroxide)* என்பது  Co(OH)2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதை கோபால்ட்டசு ஐதராக்சைடு என்ற பெயராலும் அழைக்கிறார்கள். ரோசா சிவப்பு நிறத் தூளாக இது காணப்படுகிறது. α-Co(OH)2, என்ற வாய்ப்பாட்டுடன் கூடிய நீல நிற நிலைப்புத்தன்மையற்ற வடிவமும் அறியப்படுகிறது . மிளிரிகள், மைகள், சாயங்களில் உலர்த்தும் முகவராக கோபால்ட்(II) ஐதராக்சைடு பயன்படுத்தப்படுகிறது. பிற கோபால்ட் சேர்மங்கள் தயாரித்தலிலும், மின்கல அடுக்கு மின்முனைகளை பேரளவில் தயாரிக்கும்போது ஒரு வினையூக்கியாகவும் இதைப் பயன்படுத்துகின்றனர்.

## தயரிப்பும் வினைகளும்

கார உலோக ஐதராக்சைடுடன் நீரிய Co2+ உப்புக் கரைசலைச் சேர்க்கும்போது கோபால்ட்(II) ஐதராக்சைடு  திண்மமாக வீழ்படிவாகிறது :
:Co2+  + 2 NaOH   →   Co(OH)2  +  2 Na+.

கோபால்ட்(II) ஐதராக்சைடு 168 ° செல்சியசு வெப்பநிலையில் வெற்றிடத்தில் சூடுபடுத்தும்போது கோபால்ட்(II) ஆக்சைடாக சிதைவடைகிறது. காற்றில் ஆக்சிசனேற்றமும் அடைகிறது. 300 ° செல்சியசு வெப்பநிலைக்கு மேல் சிதைவடையும்போது Co3O4 உருவாகிறது .
இரும்பு(II) ஐதராக்சைடு போலவே கோபால்ட்(II) ஐதராக்சைடும் ஓர் அடிப்படை ஐதராக்சைடாகும்.  இது அமில நீரிய கரைசல்களில்  [Co(H2O)6]2+ என்ற அணைவுச் சேர்மமாக உருவாகிறது. வலிமையான காரங்களில் கூடுதல் ஐதராக்சைடு அயனிகளைக் ஏற்றுக் கொண்டு [Co(OH)4]2− மற்றும் [Co(OH)6]4−போன்ற அடர் நீல கோபால்டேட்டு(II) அணைவுகளாக உருவாகிறது.

## கட்டமைப்பு

புருசைட்டு படிகக் கட்டமைப்பில் கோபால்ட்(II) ஐதராக்சைடு படிகமாகிறது. இதன்படி, எதிர்மின் அயனிகளும், நேர்மின் அயனிகளும் காட்மியம் அயோடைடில் உள்ளது போல பொதிந்துள்ளன. அதில் காட்மியம் எண்முக மூலக்கூற்று வடிவியலை ஏற்றுள்ளது . முன்னதாகக் கூறப்பட்ட α-Co(OH)2   சேர்மம்  β-Co(OH)2 சேர்மத்துடன் கிட்டத்தட்ட நெருங்கிய தொடர்பைக் கொண்டது ஆகும். ஆனால் இது ஐதரோடால்சைடு கட்டமைப்பை ஏற்கிறது. இக்கட்டமைப்பின்படி எதிர்மின் அயனிகள் உள்ளடுக்குகளில் காணப்படுகின்றன. எனவே இதை ஒரு பல்லுறுத் தோற்றமாக கருதமுடியாது. β-Co(OH)2  சேர்மத்திற்கு  α-Co(OH)2 சேர்மம் ஒரு முன்னோடிச் சேர்மம் எனலாம் 
.

## மேற்கோள்கள்

பகுப்பு:கோபால்ட்(II) சேர்மங்கள்
பகுப்பு:ஐதராக்சைடுகள்
எம். எஸ். பிரபு

**எம். எஸ். பிரபு** இந்திய திரைப்பட ஒளிப்பதிவாளர். இவர் பெரும்பாலும் தமிழ்த்திரைப்படங்களில் பங்காற்றி வருகின்றார். இவர் தனியாக ஒளிப்பதிவைச்செய்யும் முன் ஒளிப்பதிவாளர் பி. சி. ஸ்ரீராமிடம் ஒளிப்பதிவு உதவியாளராகப் பணியாற்றிவுள்ளார்.
 இவர் தமிழ், தெலுங்கு, இந்தி உள்ளிட்ட மொழித்திரைப்படங்களில் ஒளிப்பதிவாளராகப் பங்காற்றியுள்ளார்

## திரைப்படப் பணிகள்

### ஒளிப்பதிவாளராக

## சான்றுகள்

## வெளி இணைப்புகள்
*
*எம். எஸ். பிரபுவின் முகநூல் பக்கம்

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
இரும்பு(II) ஐதராக்சைடு

**இரும்பு(II) ஐதராக்சைடு** *(Iron(II) hydroxide)* என்பது Fe(OH)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரசு ஐதராக்சைடு என்ற பெயராலும் இச்சேர்மம் அழைக்கப்படுகிறது. இரும்பு(II) சல்பேட்டு போன்ற இரும்பு(II) உப்புகள் ஒரு ஐதராக்சைடுடன் சேர்த்து சூடுபடுத்தும் போது இரும்பு(II) ஐதராக்சைடு உருவாகிறது. இரும்பு(II) ஐதராக்சைடு ஒரு வெண்மையான திண்மமாகும். ஆனால் ஆக்சிசன் சுவடுகள் காரணமாக இளம்பச்சை சாயம் தென்படுகிறது. காற்றால் ஆக்சிசனேற்றம் அடைந்த இத்திண்மம் சிலசமயஙளில் பச்சை துரு எனப்படுகிறது. 

## தயாரிப்பு
இரும்பு(II) ஐதராக்சைடு தண்ணீரில் சிறிதளவே கரைகிறது(1.43 × 10−3 கிராம்/லிட்டர் அல்லது 10−14 மோல்/லிட்டர்)
இரும்பு(II) மற்றும் ஐதராக்சைடு உப்புகளின் வினையிலிருந்து இரும்பு(II) ஐதராக்சைடு  வீழ்படிவாகிறது:
:FeSO4 + 2NaOH → Fe(OH)2 + Na2SO4. 

கரைசல் ஒருவேளை ஆக்சிசன் நீக்கப்படாவிட்டால் இரும்பு ஒடுக்கப்படுகிறது. வீழ்படிவின் நிறம் பச்சையிலிருந்து செம்பழுப்பு நிறத்திற்கு மாறுகிறது. இரும்பு(III) இன் இருப்புக்கு ஏற்ப இந்நிறமாற்றம் மாறுபடுகிறது. தொடர்ச்சியான ஆக்சிசனேற்றத்தால் இரும்பு(II) எளிமையாக இரும்பு(III) ஆல் பதிலீடு செய்யப்படுகிறது. 
  
பிற வினைகளில் உடன் விளைபொருளாகவும் இரும்பு(II) ஐதராக்சைடு உருவாகிறது.  சிடரைட்டு உற்பத்தியை உதாரணமாகக் கூறலாம்.

## கட்டமைப்பு
இரும்பு(II) ஐதராக்சைடு இரட்டை அடுக்கு கட்டமைப்பில் உள்ளது.

### தொடர்புடைய பொருட்கள்

பச்சைத் துரு சமீபத்தில் கனிமவியல் வடிவில் கண்டறியப்பட்டுள்ளது. பச்சைத் துருவின் அனைத்து வடிவங்களும் தனித்த இரும்பு(II) ஐதராக்சைடு சேர்மத்திலிருந்து மாற்பட்டு அணைவுச் சேர்மமாக உள்ளன. இரும்பு(II) ஐதராக்சைடின் இயற்கை வடிவமான அமாகினைட்டு கனிமம் (Fe,Mg)(OH)2. மிகவும் அரிதாகக் காணப்படுகிறது

## வினைகள்
காற்றில்லா நிபந்தனைகளில் இரும்பு(II) ஐதராக்சைடு நீரிலுள்ள புரோட்டான்களால் ஆக்சிசனேற்றம் செய்யப்பட்டு மேக்னடைட்டு எனப்படும் இரும்பு (II,III) ஆக்சைடாகவும் மூலக்கூற்று ஐதரசனாகவும் உருவாகிறது. இச்செயல்முறை செக்கோர் வினையில் விவரிக்கப்படுகிறது. 

:3 Fe(OH)2 → Fe3O4 + H2 + 2 H2O

செலீனைடு மற்றும் செலீனேட்டு போன்ற எதிர்மின் அயனிகள் இரும்பு(II) ஐதராக்சைடின் நேர்மின் அயனிகளால் எளிதாக ஈர்க்கப்படுகின்றன. அங்கு இவை அடுத்தடுத்து Fe2+ ஆகக் ஒடுக்கப்படுகின்றன. விளையும் பொருட்கள் (Se0, FeSe,அல்லது FeSe2). கரையும் தன்மையற்று உள்ளன. 

ஈர நிலங்களில் உள்ள தண்ணீர் இருப்புகளில் உள்ள செலீனேட்டு மற்றும் செலீனைட்டு நச்சுகளை அகற்ற உதவும் முகவராகப் பயன்படுத்த இரும்பு(II) ஐதராக்சைடு பரிசீலிக்கப்பட்டு வருகிறது. செலீனேட்டு மற்றும் செலீனைட்டு நச்சுகளை செலீனியம் உலோகமாக இரும்பு(II) ஐதராக்சைடால் ஒடுக்க முடியும் என கருதப்படுகிறது. செலீனியம் நீரில் கரையாது என்பதால் அதை எளிதாக வீழ்படிவாக்கி  வெளியேற்றமுடியும்.  
நிக்கல் இரும்பு மின்கல அடுக்கில் எதிர்சுமை மின்முனையாக இரும்பு(II) ஐதராக்சைடைப் பயன்படுத்த இயலும். 

## மேற்கோள்கள்

பகுப்பு:இரும்பு(II) சேர்மங்கள்
பகுப்பு:ஐதராக்சைடுகள்
போர்ட்டிக்சன்

நமது நட்டின் சரித்திரத்தைப் பார்த்தோமானால் தற்போதைய போட்டிக்சன் அப்போது லுக்குட் அர்ருகேயுள்ள சிலாங்கூர் மாநிலத்தைச் சேர்ந்த ஒரு பகுதியாகும். 30 ஜூலை 1880இல் சிங்கபூரில் சிலாங்கூர் சுல்தான் அப்துல் சமாட், லுக்குட் மாவட்டத்தின் ஆட்சியாளர் ராஜா போட்,சுங்கை உஜோங்கைச் சேர்ந்த டத்தோ கெலானா மற்றும் பிரிட்டிஷ்க்கு இடையே சிங்கபூரில் ஒரு சந்திப்பு நிகழ்ந்தது. அந்தச் சந்திப்பில் சிலாங்கூருக்குச் சொந்தமான லுக்குட் சுங்கை உஜொஙிடம் கொடுக்கப்பட்டது. சுங்கை உஜொங்ஙே நாளடைவில் நெகிரி செம்பிலான் என்று அறியப்பட்டது.

1820களில் போர்ட்டிக்சனைச் சேர்ந்த லுக்குட் எனும் பகுதியில் தகர தாது அதிகமாகக் காணப்பட்டதால் சினாவைலிருந்து புலம் பெயர்ந்த சுரங்கத் தொழிலாளர்களை வெகுவாகக் கவர்ந்தது இந்தப் பகுதி. பிரிட்டிஷைச் சேர்ந்த ஆட்சியாளர்கள் அவ்விடம் துறைமுகம் அமைப்பதற்கெற்ற தகுதிகளைப் பெற்றிருப்பதை உணர்ந்தனர். அதனால் பெங்காலான் கெம்பாசில் ஒரு துறைமுகம் அமைக்க திட்டமிட்டனர்.அதற்கு பொறுப்பு வகித்த அதிகாரியின் பெயர் டிக்சன் என்பதால் அவ்விடத்திற்கு போர்ட்டிக்சன் என்று பெயரிடப்பட்டது. போர்ட்டிக்சன் 1889ஆம் ஆண்டில் கூட்டமைக்கப்பட்ட மலயா மாநிலங்களின் மூத்த அதிகாரியான சர் ஜோன் பிரடெரிக் டிக்சன் என்பவரால் கண்டுபிடிக்கப்பட்டது என்றும் சில ஆய்வாளர்கள் கூறுகின்றனர்.

போர்ட்டிக்சன் ஒரு பரபரப்பான வர்த்தக மையமாக உருவெடுத்தது. போர்ட்டிக்சன் வட்டரத்தின் வளர்ச்சிக்காக இரயில் தண்டவாளம் கட்டப்பட்டது. ஆனால் தற்போது அது செயல்பாட்டில் இல்லை. என்னதான் போர்ட்டிக்சன் அபார வளர்ச்சியடைந்து வந்தாலும் இங்குள்ள கடற்கரை பகுதிகள் சிறப்பான முறையில் பராமரிக்கப்பட்டு வருகிறது என்பது குறிப்பிடத்தக்கது.

மலேசிய இராணுவத்தின் பெரும்பாலான இராணுவ முகாம்கள் போர்ட்டிசனில் அமந்துள்ளதாலும் தேசிய அளவிலான இராணுவ பணிகளை அடையாளம் காட்டும் வகையிலும் செப்டம்பர் 2009இல் நமது பிரதமர் டத்தோ ஶ்ரீ நஜிப் துன் ரசாக் அவட்களால் இராணுவ பட்டிணம் என்று பிரகடனப்படுத்தப்பட்டது. இதனைப் பற்றி மேலும் அறிந்துகொள்ள இங்கு அமைந்துள்ள இராணுவ அருங்காட்சியகத்தைச் சென்று காணலாம்.

போர்ட்டிக்சனின் பொருளாதரத்திற்கு எண்ணெய் மற்றும் எரி வாயு தயாரிப்பு மற்றும் சுற்றுலாத்துறை பெருபங்காற்றுகிறது என்பதை மறுக்க முடியாது. அவ்வகையில், போர்ட்டிசனில் இரண்டு எண்ணெய் சுத்திகரிப்பு ஆலைகள் உள்ளன. அவற்றுள் ஷெல்(Shell) எண்ணெய் சுத்திகரிப்பு ஆலை 1962லிருந்தும் பெட்ரோன் எண்ணெய் சுத்திகரிப்பு ஆலை(முன்னதாக எக்சோன் மோபில்- ExxonMobil Malaysia என்று அறியப்பட்டது) 1963லிருந்து செயல்பட்டு வருகிறது. மேலும், சுற்றுலாத்துறையை எடுத்துகொண்டால் இங்கு அமைந்துள்ள எண்ணற்ற கடற்கரைகளே சுற்றுப்பயணிகளை வெகுவாகக் கவர்கிறது என்றால் அது மிகையாகாது. பல்வேறு நாடுகளிலிருந்தும் கண்டங்களிலிருந்தும்  வருகை புரியும் சுற்றுப்பயணிகள் தங்குவதற்கு ஏதுவாக ஆங்காங்கே பல தங்கும் விடுதிகள்  குவிந்து கிடப்பதைக் கண்கூடாகக் காணலாம். இது இவட்டாரத்தின் பொருளாதாரத்தை உயர்த்த பெரும் துணை புரிகிறது.

பகுப்பு:மலேசிய நகரங்கள்
காலநேமி

**காலநேமி**  (**Kalanemi**)  அத்யாத்ம இராமாயணத்தில் கூறப்படும் ஒரு அசுரர் ஆவார்.  
காலநேமி, மாரீசனின் மகன் ஆவார். இந்திரசித்து - இலட்சுமணன் இடையே நடைபெற்ற போரில்,  இந்திரசித்து ஏவிய மின்னல் அஸ்திரத்தால், இலட்சுமணன் மூர்ச்சையாகி மயங்கி வீழ்ந்தார். இலட்சுமணனைக் காக்க,  இலங்கை அரச மருத்துவர் சுசேனரின் அறிவுரைபடி, இமயமலையில் வளரும் சஞ்சீவினி எனும் மூலிகை மருந்துச் செடிகளைப் பறிக்கச் சென்ற அனுமாரைக் கொல்ல காலநேமியை இந்திரசித்து அனுப்பி வைக்கிறார். இறுதியில் காலநேமியைக் கொன்று, அனுமார் சஞ்சீவினி மூலிகைச் செடிகள் வளரும் குன்றைக் கொணர்ந்து இலக்குவனின் மூர்ச்சையைத் தெளிய வைக்கப்படுகிறார்.

காலநேமி கதைப்பாத்திரம், வால்மீகி எழுதிய மூல இராமாயணத்தில் குறிப்பிடப்படவில்லை. மகாபாரதத்திலும் காலநேமி என்ற கதைமாந்தர் குறிக்கப்படுகிறார்.

## வரலாறு
அத்தியாத்ம இராமயணத்தின்படி, இராம-இராவணப் போரில், மேகநாதன் எய்திய அம்பால் குத்தப்பட்டு, மூர்ச்சித்து வீழ்ந்த இலக்குவனைக் காக்க, இலங்கையின் அரச மருத்துவர் சுசேனர், இமயமலையில் வளரும் சஞ்சீவினி மூலிகைச் செடிகளைப் பறித்து வரக்  கூறுகிறார்.  சஞ்சீவினி மூலிகைச் செடிகளைப் பறிக்க, இமயமலையை நோக்கிச் சென்ற அனுமானைத் தடுத்துக் கொல்ல, இந்திரசித்து, காலநேமி என்ற பாம்பு அரக்கனை அனுப்புகிறார். 

அனுமார் இமயமலையின் *கந்தமாதன மலை* எனும் துரோண கிரியை அடைந்து, சஞ்சீவினிச் செடிகளைப் பறிக்கையில், அவ்விடத்தில் போலித் துறவி வேடத்தில் வந்த காலநேமி, அனுமாரை வரவேற்று, அருகில் உள்ள ஏரியில் குளித்து விட்டு வந்தால் சஞ்சீவினி செடிகளைப் பறித்துத் தருவதாகக் கூறுகிறார்.  அனுமார் ஏரியில் குளிக்கையில், காலநேமி ஏவிய மாய முதலை, அனுமாரைக் கொல்ல வருகையில், அனுமார் அம்முதலையைக் கொல்கிறார்..  அனுமார் கையால் இறந்த முதலை அப்சரசாக மாறி, தான் ஒரு முனிவரால் சாபம் பெற்ற வரலாற்றைக் கூறி,   காலநேமியின் சதித் திட்டத்தை அனுமாருக்கு எடுத்துரைக்கிறாள். பின்னர்க் காலநேமியைக் கொன்று, விடிவதற்குள் சஞ்சீவினிச் செடிகள் பறித்து, இலக்குவனைக் காக்கக்  கூறுகிறாள். அனுமானும் காலநேமியைக் கொன்று, சஞ்சீவினிச் செடிகளுடன் கூடிய மலைக்குன்றைத் தூக்கிக்   கொண்டு, இலங்கை திரும்பி, இலக்குவனைக் காக்கிறார்.

## பிற மொழி இராமாயணக் காவியங்களில் காலநேமி
மத்திய காலத்தில் எழுதப்பட்ட வங்காள மொழி இராமாயணம், தெலுங்கு மொழி ரங்கநாத இராமாயணம் மற்றும் இந்தி மொழியில் துளசிதாசர் எழுதிய ராமசரிதமானஸ் போன்ற பெரும்பாலான இராமாயணக் காவியங்கள் காலநேமியின் கதைபாத்திரம் கொண்டுள்ளது.

## இதனையும் காண்க
* அனுமான்
 
## மேற்கோள்கள்

## ஆதார நூல்கள்

*
*
*

பகுப்பு:இராமாயணக் கதைமாந்தர்கள்
பகுப்பு:அசுரர்
சரதோவ் எயர்லைன்சு விமானம் 703

**சரதோவ் எயர்லைன்சு விமானம் 703** (*Saratov Airlines Flight 703 (6W703/SOV703*) இது, உருசியாவின் (*Orsk Airport*) சென்ற உள்ளூர் பயணிகள் வானூர்தி விபத்து பற்றியதாகும். 2018, பிப்ரவரி 11 அன்று, அண்டோனோவ் ஏ என்- 148 -100பி (*Antonov An-148-100B*) எனப்படும் ஒரு வானூர்தி புறப்பட்ட சில நிமிடங்களில் விழுந்து விபத்துக்குள்ளானதில் 65 பயணிகள் மற்றும் 6 பணியாளர்கள் உட்பட 71 பேர்கள் (அனைவரும்) கொல்லப்பட்டனர்.

## வானூர்தி
விபத்துக்குள்ளான இந்த வானூர்தி, “ஒரோனேழ் வானூர்தி தாயாரிப்பு கூட்டமைப்பு” (*Voronezh Aircraft Production Association*) தயாரிக்கப்பட்ட,  “அண்டோனோவ் ஏ என்- 148 -100பி” (*Antonov An-148-100B*) வகை வானூர்தியாகும். ஆர் ஏ - 61704, எம் எஸ் என் 27015040004 (*RA-61704, MSN 27015040004*) பதிவு கொண்ட இவ்வானூர்தி, இரு முன்னேற்றம் பெற்ற டி - 436 (*Progress D-436*) எனும் இயந்திரத்தில் இயங்கக்கூடியது. மேலும், மே 2010 இல் முதன்முதலாக பறக்கவிட்ட இந்த வானூர்தி, 2010, சூன் 23 ஆம் நாள் ‘ரோசியா ஏர்லைன்சு’ (*Rossiya Airlines*) நிறுவனம் பதிவு செய்தது.

## விபத்து

இந்த வானூர்தி மாஸ்கோ தமதேதவோ வானூர்தி நிலையத்திலிருந்து, ஒர்ஸ்க் விமான நிலையத்திற்குச் செல்லும் ஒரு வழக்கமான திட்டமிடப்பட்ட உள்நாட்டு பயணச் சேவையில் ஈடுபட்டு வந்த வானூர்தியாகும். மேலும், மாஸ்கோவிலிருந்து 14:00 மணியளவில் புறப்படவேண்டிய இந்த 703 விமானம், தாமதமாக 14:24 க்கு புறப்பட்டதாக கருதப்படுகிறது.

மாஸ்கோவிலிருந்து புறப்பட்ட சில நிமிடங்களில் வானூர்தியின் வேகமும், உயரமும் ஏற்ற இறக்கமாக மாறிமாறி காணபட்டது. 703 விமானம் விபத்துக்கு சில நிமிடத்திற்கு முன்,  1,800 மீட்டர் (5,900 அடி) உயரத்திலும், மணிக்கு சுமார் 600 கிலோமீட்டர் வேகத்திலும் பறந்ததாக கூறப்படுகிறது. அதன் பின்னர் உடனடியாக உயரம் இழந்து 900 மீட்டர் (3,000 அடி) உயரத்தில் கதிரலைக் கும்பாவிலிருந்து மறைந்து காணாமற்போனது.

## பயணிகள் மற்றும் பணியாளர்கள்
விபத்துக்குள்ளான விமான வெளிப்பாட்டின் படி, 65 பயணிகள் மற்றும் 6 சேவைப் பணியாட்கள் இருந்ததாக அறியப்படுகிறது. அதில், பெரும்பாலான பயணிகள், ஒரன்பூர்க் (*Orenburg*) மாநகரில் வசிப்பவர்கள் ஆகும்.

## மேற்கோள்கள்

## புற இணைப்புகள்
* [ மாஸ்கோ அருகே ரஷ்ய விமானம் விழுந்து நொறுங்கியதில் 71 பயணிகள் பலி [தி இந்து] தமிழ்]
* [கிளம்பிய சில நிமிடங்களில் நொறுங்கிய ரஷ்ய விமானம்: பயணித்த 71 பேரும் பலி [பிபிசி] தமிழ்]

பகுப்பு:2018 இல் வானூர்தி விபத்துகளும் நிகழ்வுகளும்
பகுப்பு:உருசியா
மஸ்கட் மோதீஸ்வரர் கோயில்

**மஸ்கட் மோதீஸ்வர் கோயில்**, ஓமன் நாட்டின் தலைநகரமான மஸ்கட் நகரத்தின் அருகில் உள்ள பழைய மஸ்கட் நகரத்தின் மத்திராப் பகுதியில் அமைந்த  125 ஆண்டுகளுக்கு மேலான மோதீஸ்வர் கோயிலாகும்.

## அமைவிடம்
மோதீஸ்வர் கோயில், பழைய மஸ்கட் நகரத்தின் சுல்தான் அரண்மனைக்கு அருகிலும், சீப் வானூர்தி நிலையத்திலிருந்து 35 கிலோ மீட்டர் தொலைவிலும் உள்ளது. 

## வரலாறு
ஓமன் நாட்டின் தலைநகரான மஸ்கட் நகரத்தின் அருகில் உள்ள பழைய மஸ்கட் நகரத்தின் மத்திராப் பகுதியில் அமைந்த மோதீஸ்வரர் சிவன் கோயிலை, ஓமன் நாட்டின்  பழைய மஸ்கட் நகரத்தில் பல நூற்றாண்டுகளாக வாழும் இந்தியாவின் குஜராத் மாநில வணிகர்கள் இணைந்து 125 ஆண்டுகளுக்கு முன்னர் எழுப்பியதாகும். 1999ம் ஆண்டில் மோதீஸ்வரர் கோயில் புதுப்பித்துக் கட்டப்பட்டது. இக்கோயில் வளாகத்தில் ஆதிமோதீஸ்வர் மகாதேவர் சன்னதி, மோதீஸ்வரர் சன்னதி மற்றும் அனுமான் சன்னதி என மூன்று சன்னதிகள் உள்ளது. 

மகா சிவராத்திரி, தீபாவளி போன்ற சிறப்பு நாட்களில் 15 ஆயிரத்திற்கு மேற்பட்ட பக்தர்கள் இக்கோயிலுக்கு  வந்து வழிபாடு செய்வர். ஓமன் நாட்டிற்கு அரசுப் பயணமான சென்ற இந்தியப் பிரதமர் நரேந்திர மோடி 12 பிப்ரவரி 2018 அன்று  மஸ்கட் நகரத்தின் அருகில் உள்ள மோதீஸ்வரர் கோயிலுகுச் சென்று வழிபட்டார்.    

## கோயில் திருவிழாக்கள்
* மகா சிவராத்திரி
* அனுமன் ஜெயந்தி
* வசந்த பஞ்சமி
* இராம நவமி
* விநாயகர் சதுர்த்தி
* பிரதோசம்

## மேற்கோள்கள்


## வெளி இணைப்புகள்
*  Narendra Modi In Oman Highlights: PM Visits Temple, Grand Mosque In Muscat

*
பகுப்பு:சிவன் கோயில்கள்